46ste Oscar-toekenningsaand - Wikipedia
Die 46ste Oscar-toekenningsaand is op 2 April 1974 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1973. Die aanbieders was John Huston, Diana Ross, Burt Reynolds en David Niven.
Datum 2 April 1974
Aanbieder John Huston, Diana Ross, Burt Reynolds, David Niven
Beste rolprent The Sting
Meeste pryse The Sting (7)
Meeste benoemings The Sting en
The Exorcist (10 elk)
George Lucas het sy debuut by die Oscar-seremonies gemaak met sy nostalgiese tienerdrama American Graffiti. Dit is benoem vir beste prent (Francis Ford Coppola en Gary Kurtz), regisseur en oorspronklike draaiboek (Lucas), redigering (Marcia Lucas) en beste vroulike byspeler (Candy Clark).
Op ’n ouderdom van 10 jaar en 148 dae, het Tatum O'Neal die Oscar vir beste vroulike byspeler ontvang vir Paper Moon. Sy was, en is steeds, die jongste Oscar-wenner. Tussen haar en John Houseman (71) was daar die grootste ouderdomsverskil nog tussen twee wenners van akteurspryse.
Katharine Hepburn het haar eerste en enigste verskyning by ’n Oscar-aand gemaak om die Irving G. Thalberg-gedenkprys aan haar ou vriend Lawrence Weingarten te oorhandig. Sy het altyd wanneer sy ’n Oscar gewen het, die aanbieder of iemand anders wat met die prent verbind word, gevra om dit namens haar te ontvang. Toe sy op die verhoog stap, het sy ’n staande ovasie gekry. Haar reaksie daarop was: "Ek is ’n lewende bewys daarvan dat iemand 41 jaar kan wag om onselfsugtig te wees."
Toevallig het Debbie Reynolds, Elizabeth Taylor en Connie Stevens, almal eksvroue van die sanger Eddie Fisher, almal in die een of ander hoedanigheid by die geleentheid opgetree.
Terwyl David Niven vir Elizabeth Taylor voorgestel het om die Oscar vir beste rolprent te oorhandig, het ’n kaalnaeler, Robert Opel, oor die verhoog gehardloop. Niven het hom nie van stryk laat bring nie en gou iets kwytgeraak oor die man se "tekortkominge".
Marsha Mason – Cinderella Liberty as Maggie
Joanne Woodward – Summer Wishes, Winter Dreams as Rita Walden
John Houseman – The Paper Chase as prof. Charles W. Kingsfield jr.
Jason Miller – The Exorcist as vader Damien Karras
Sylvia Sidney – Summer Wishes, Winter Dreams as mev. Pritchett
Serpico – Waldo Salt, Norman Wexler
Day for Night – Frankryk
The Invitation – Switserland
The Pedestrian – Wes-Duitsland
Turkish Delight – Nederland
The Sting – Henry Bumstead, James W. Payne
The Way We Were – Stephen Grimes, William Kiernan
The Sting – William H. Reynolds
↑ "The 46th Academy Awards (1974) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 31 Desember 2011.
Ontsluit van "https://af.wikipedia.org/w/index.php?title=46ste_Oscar-toekenningsaand&oldid=2218987"
Last edited on 28 Junie 2020, at 05:59
Die bladsy is laas op 28 Junie 2020 om 05:59 bygewerk.